Pooljuhtdiood

Pooljuhtdiood on kahe elektroodiga diood, mille eesmärk on lasta elektrivoolu läbi ainult ühes suunas. Seadise põhiosaks on enamasti pooljuhtkristalli sisse tekitatud pn-siire, Schottky dioodil metall-pooljuhtkontakt ‒ Schottky barjäär. 

Pooljuhtdioode valmistatakse monokristallilisest ränist ja germaaniumist, samuti pooljuhtühendeist (peamiselt galliumarseniidist GaAs); viimase elektrilised parameetrid, eriti ümberlülituskiirus ja temperatuuritaluvus on paremad kui ränil, rääkimata germaaniumist. On kasutatud ka polükristallilisi pooljuhtmaterjale: seleeni (seleenventiil) ja vaskoksiidi (kuproksventiil).

Dioodi kest võib olla kas klaasist, plastist või metallist. Metallkesta kasutatakse enamasti suurevoolulistel dioodidel ja tavaliselt on see parema jahutuse võimaldamiseks ühendatud dioodi katoodiga.

Liigitamine
Kasutusel on olnud erinevaid dioodide liigitusi, praegu enamlevinud liigitus lähtub nende kasutusalast. Kui dioodis leiab kasutust pn-siirde põhiomadus (ühesuunaline elektrijuhtivus ehk ventiili toime), nimetatakse neid dioode põhidioodideks. Põhidioodid on alaldusdioodid, lülitidioodid ja impulssdioodid. Neid kasutatakse vahelduvvoolu alaldamiseks (alaldites), moduleeritud elektrivõngete detekteerimiseks (näiteks raadiovastuvõtjates), ka sageduse muundamiseks ja segustamiseks ülikõrgsagedustel.

Kui leiab kasutust mõni pn-siirde eriomadus, näiteks siirde mahtuvus, siis on tegemist eriotstarbeliste dioodidega. Siirde mahtuvuse pingesõltuvust kasutatakse mahtuvusdioodides. Pn-siirde elektrilisel läbilöögil põhinevad stabilitronid. 

Pn-siirde staatilisel negatiivsel diferentsiaaltakistusel põhinevad tunneldioodid ja dünaamilisel negatiivsel takistusel laviin-läbilennudioodid. 

Dioodide parameetrite tähised
 Tähis Parameeter   pinge dioodil  lävipinge, millel päripingestatud diood avaneb   päripinge (ingl forward voltage), päripingelang dioodil etteantud pärivoolu korral   vastupinge (reverse voltage) suurim lubatav vastupinge   läbilöögipinge (breakdown voltage)   dioodi läbiv vool suurim lubatav pärivool ;   difusioonvool ;   lekkevool (reverse current)   läbilöögivool (breakdown current)   diferentsiaaltakistusvastutakistuse taastumiskestus (ajavahemik, mille vältel ümberlülitumisel kujunev vooluimpulss kahaneb etteantud väärtuseni)

Dioodide tingmärgid
Elektri- ja elektroonikaskeemides kasutatakse dioodide tingmärke (graafilisi sümboleid) vastavalt standardeile IEC 60617 (peamiselt Euroopas) ja ANSI Y315 (ANSI/IEEE 315 (peamiselt USAs)
+ Dioodide tingmärgid Dioodi liikIEC 60617 ANSI/IEEE 315 Dioodi üldtingmärk 80px110px Stabilitron 80px110px Mahtuvusdiood 100px100px Tunneldiood 80px110px Schottky diood  80px110px Supressordiood, kahesuunaline 80px 70px Fotodiood60px100px Valgusdiood 60px 100px

Vaata ka
Pn-siire
Diood
Kaitsediood

Kategooria:Dioodid